als_Latn dik_Latn sag_Latn
Ka gjithmonë një kuriozitet lidhur me pagesat e këngëtarëve në një koncert muzikor, pagesa të cilat duket sikur janë në një farë mënyrë njësia matëse e suksesit të një artisti.
Të ftuar në Top Show, Enca Haxhia dhe Noizy kanë treguar më tepër për miqësinë e ngushtë që i lidh, koncertet e përbashkëta dhe pagesat e shumëpërfolura të koncerteve, që siç thonë dhe ata- sa vijnë e shtohen.
Duke folur për suksesin e menjëhershëm Enca ironizoi dhe thashethemet se pas suksesit të këngës mund të fshihet ndonjë sheik nga Dubai, ku kënga aktualisht renditet e para, apo ndonjë car nga Rusia- ku kënga ka pasur shumë sukses.
Ndonëse koncertet e tyre të përbashkëta po shtohen edhe në Europë pyetjes se a është e vërtëtë se pagesa e tyre për një koncert varion nga 4000-5000 Euro ata iu përgjigjën: "Kaq është pak, shkon shumë më shumë".
Dikur fanse e çmendur e Noizy-t, sot Enca dhe reperi punojnë bashkë dhe siç tha reperi: Enca është e para dhe e vetmja vajzë e OTR- grupimit krijuar nga Noizy. Aktualisht Enca po përgatitet për versionin anglisht të këngës që e bëri të famshme këtë verë "A po't pëlqen".
als_Latn als_Latn als_Latn als_Latn als_Latn